De Kleine Herberg - Resensies
Ina M - Sep 2019
Kort, vinnige, maar heerlike verblyf.
Ek het heerlik gebly, kan enige tyd aanbeveel.
Riaan R - Aug 2019
Puik netjiese verblyf.
Puik netjiese verblyf met als wat jy nodig het. Eienaars is vriendelik en hulpvaardig. Baie dankie vir als. Julle is puik!
Johnny V - May 2019
Gemaklik, netjies, alles wat benodig kan wees, rustig en dankie.
Ons was baie vriendelik ontvang in 'n netjiese en gerieflike woonplek. Ons kan De Kleine Herberg enige tyd aan enige voornemende besoekers aanbeveel. Dankie.
Beautifully furnished unit, central to Cape Town and surrounding areas.
The unit was clean, beautifully furnished and the owner was friendly. Kitchen was reasonably well-equipped and the bathroom was spacious and neat. The only drawback is that the unit is attached to the main house with a hollow door that allows guests to hear every word that is spoken by the owners on the other side of the door. It appears that the owners' kitchen was on the other side of the door and at 23:00 on the Friday night something was being boiled/cooked by the owner in this kitchen that gave off a tremendous stench and made the unit unlivable.
Stefan F - Mar 2019
Ruim, gemaklik en baie skoon.
Amanda is 'n baie vriendelike en hulpvaardige gasvrou, haar plekkie is baie mooi, ruim en skoon. Ek het regtig baie lekker geslaap met 'n baie gemaklike dubbelbedmatras. Die plekkie het 'n toegeruste kombuis, maak dit maklik vir eie gebruik. Restaurante baie naby.
Shaneathe J - Mar 2019
Gevoel soos 'n familiehuis. Dankie Amanda, Anton en Ada.
Waarde vir jou geld en nog baie meer as net basiese dinge is daar.
Schalk M - Nov 2018
Baie skoon, netjies. Sal definitief weer gebruik maak.
Sharmane M - Aug 2018
Vriendelike ontvangs, netjies en skoon.
Baie dankie! Sien sterre!
Alta C - May 2018
'n Sakebesoek het gevoel soos vakansie in 'n rustige, mooi en veilige omgewing.
Onverbeterlike gasvryheid in 'n goed toegeruste woonstel. Selfs ons volgelaaide voertuig in hul motorhuis toegesluit. Koffie en karringmelkbeskuit 'n wenner!
Ferdi H - Feb 2018
Skoon en netjiese eenheid, sentraal geleë. Vriendelike diens en mens het alles wat jy nodig het. Baie dankie vir 'n onvergeetlike verblyfervaring. Ek gaan vir seker weer daar inboek.
Dankie Ferdi. Altyd welkom.
Wilma M - Oct 2017
Baie netjies en pragtig. Mense is baie gasvry, vriendelik en gesellig. Sal nooit weer by enige ander plek in die Kaap gaan bly nie. 'n Miljoen keer 5 ster vir Amanda.
Baie dankie Wilma. Altyd welkom.
Susan V - Oct 2017
Een woord is genoeg: Perfek.
Ons het bitter lekker gebly. Alles baie skoon en baie netjies. Bed lekker geslaap en die hele plekkie is perfek. Die enigste wat bietjie gepla het, maar glad nie so ernstig nie, is die feit dat ons motor buite moes staan. In vandag se tyd is dit nogals 'n probleem. Gelukkig is De Kleine Herberg in ’n baie stil area en dit maak dat dit nie so groot probleem is nie.
Deidre J - Sep 2017
Fantasties - het alles ontvang wat ek nodig gehad het!
Baie baie lekker gebly! Die blyplek is baie netjies, warm en voel soos my eie huis! Was bederf met die lekkerste sop en vetkoek! Die gasvrou loop verseker die ekstra myl om mens welkom asook gemaklik te laat voel- en dan kry jy bederfies soos wasgoed was en lekker koffie en beskuit! Sal dit vir enige iemand aanbeveel! Een van die beste plekkies wat ek al by gewoon het! So baie dankie tannie Amanda en oom Anton!
Dankie Deidre. Was lekker om jou hier te kon akkommodeer. Groete. Amanda
Debby V - Sep 2017
Ons het heerlik tuis gevoel en soos konings geslaap. Baie luuks vir die tarief. Skoon en veilig. Baie baie dankie, ons kom beslis weer!
Dankie Debby. Julle is altyd welkom. Groete Amanda.
Anna-marie . L - Sep 2017
Anna-marie . L
Alles wat mens nodig het en meer in hierdie knus woonstelletjie.
Uitstekende waarde vir geld. Volledig ingerig met alle toebehore. Die blomme, drinkgoed en beskuit waardeer. Daar word letterlik aan alles gedink wat mens sou nodig kry tydens jou verblyf.
Baie dankie Anna-Marie. Dit was lekker om jou hier te kon huisves.
Victor T - Sep 2017
Baie netjiese en gerieflike verblyf. Amanda is baie gaaf en sal beslis weer gebruik.
Phillip R - Jun 2017
Baie gerieflik en stil en goeie waarde vir geld.
Eenheid was baie netjies en skoon. Gasvrou het selfs vir ons pannekoek by ons aankoms in die eenheid gelaat, wat baie welkom was op 'n koue en nat aand. Sal aanbeveel dat daar gekyk word na klank-isolasie (soos 'n dubbeldeur) tussen eenheid en woonhuis.
Francois B - Mar 2017
Netjies en skoon en slegs ses kilometer vanaf die Doxa Deo Langeberg kerk wat ek gediens het.
Dankie Francois. Alle seën op jou werk.
Lynn G - Mar 2017
Beautiful cottage, very friendly hosts.
Such a gorgeous venue! Amanda was incredibly friendly and hospitable. Loved the privacy.
Thanks Lynn! Always welcome. Amanda
Hannes M - Mar 2017
Dit was wonderlik om in so 'n pragtig gemeubileerde en netjiese woonstel tuis te gaan, dankie!
Die verblyf is baie netjies en pragtig. Die omgewing is baie rustig en veilig en ons sal De Kleine Herberg, asook LekkeSlaap, by enige van ons vriende aanbeveel. Baie dankie vir jul almal se puik diens!
Charmaine B - Feb 2017
'n Prentjiemooi selfsorg-eenheid.
De Kleine Herberg is 'n lus vir die oog - presies soos op die foto's. Dit is beslis die mooiste plekkie waarin ek tuisgegaan het. Alles is silwerskoon met al die geriewe wat mens in 'n selfsorg-eenheid benodig. Die eienaar is vriendelik en gaan uit haar pad om 'n mens tuis te laat voel. Ek het baie waardering vir die ekstra goedjies soos melk in die yskas en die heerlike beskuit. Ek sal die plekkie beslis aanbeveel en self daarvan gebruik maak in die toekoms as die geleentheid hom sou voordoen.
Anneke V - Nov 2016
Die enigste nadeel is die feit dat dit vas is aan die eienaar se woonhuis. Dus is dit nie geskik vir iemand wat stilte soek nie, aangesien jy nogal kan hoor as die huisbewoners tuis is.
Carol F - Nov 2016
Die woonstel is baie stylvol gemeubeleer, netjies en baie gerieflik. Voel soos jou eie huis.
Dit is baie veilig en rustig. Ons het baie lekker gebly.
Chantell K - Oct 2016
Pragtige plek, skoon en netjies met alles wat jy nodig het.
De Kleine Herberg is skoon en netjies met alles wat jy nodig het en nog meer! Sal definitief weer van hul verblyf gebruik maak.
Elize W - Sep 2016
Baie lekker ontspan!
Dankie Amanda vir 'n heerlike kuiertjie daar by julle. Alles was netjies en gerieflik. Ons is bederf met heerlike beskuit. Baie dankie, ons sal weer kom kuier en julle plekkie aanbeveel.
Therese P - Jun 2016
Wonderlike voorreg. Baie tuis en welkom gevoel. Was heerlik, sal weer gaan.
Dankie Therese. Dis 'n voorreg om jou en Rooikat te ken. Amanda
Ronette O - Jun 2016
Totaal en al die moeite werd.
Ons het net 1 aand oorgebly vir 'n troue, maar die kamer was so kalmerend en sag. Ek was omtrent spyt ons kon nie nog 'n aand daar slaap nie. Daar word tot melk in die yskas gesit vir jou koffietjie die volgende oggend, of 3 uur as mens van 'n troue af kom. Amanda is 'n baie vriendelike gasvrou. Al het ons nie ontmoet met al my rondhardlopery nie, kommunikeer sy baie goed. Ek sal die plekkie vir enige iemand aanbeveel. Die buurt is ook so rustig en kalmerend. Ek sal definitief weer wil teruggaan as ek 'n geleentheid kry.
Dankie Ronette. Ek waardeer die positiewe terugvoering!
Die plekkie is pragtig en ligging is in 'n veilige omgewing. Alles wat jy nodig het vir ontspanne verblyf en 'n rustige atmosfeer! Sou graag langer wou bly.
Verchelle V - Feb 2016
Riette M - Jan 2016
Pragtige plekkie, netjies en voel soos jou eie huis.
Ons het 'n baie aangename tydjie gehad in Amanda en Anton se Kleine Herberg. Dankie vir Aida wat elke dag so mooi na ons plekkie omgesien het en wasgoedjies gedoen het. Amper wou ons nie huis toe kom nie.
Leon W - Jan 2016
Baie lekker netjiese skoon plekkie om tuis te gaan.
Sal verseker weer daar tuisgaan as ons Kaap toe moet gaan en dit naby genoeg is aan waar ons moet wees.
Dankie Amanda en Leon. 'n Pragtige 2016 vir julle.
Jaco V - Jan 2016
Verblyf was skoon en netjies, maar nie die beste plek as jy met kinders reis nie!
Die verblyf was skoon en netjies! Ons ontvangs was glad nie goed nie, het ook nooit die eienaar ontmoet nie. Verblyf is ook nie so ideaal as mens met kinders reis nie.
Jammer dat julle nie die verblyf geniet het nie. Ek was ongelukkig tydens julle verblyf op pad van Hoedspruit af terug na Kaapstad nadat ek my oudste dogter daar gaan haal het. Ons het die aand van 8 Januarie 2016 eers laat gearriveer. Op daardie stadium was julle nie daar nie en ek kon dus nie myself kom voorstel nie. Ek vra dus om verskoning dat julle my nie ontmoet het nie, Baie dankie dat julle egter van ons verblyf gebruik gemaak het.
Deon H - Oct 2015
Kraakvars linne, vars lekkerruik handdoeke elke dag. Heerlike beskuit! Amanda is 'n ster!
Pragtige blyplek! Vir ons doel was dit sentraal geleë. Amanda is 'n uitstekende gasvrou. koffie, tee, melk en heerlike beskuit was aangebied. Alles was kraakvars skoon en netjies. Puik!
Gillian V - Sep 2015
Highly recommended. Friendly and homely!
Josy S - Aug 2015
Die plek is baie mooi en die aandag tot detail ongelooflik.
Uitstekende verblyf en gasvryheid. Baie dankie vir al die bederf. Beskuit, sjokolade.
Johanna G - May 2015
Absolute 5-ster verblyf.
Vanaf die eerste kontak met Amanda tot en met die laaste dag toe my suster en ma vertrek het, het ons net die beste, professionele diens ontvang. Die blyplek is werklik baie besonders, dis ruim genoeg en baie stylvol ingerig. Die beddens het beslis baie lekker geslaap. En al die nodige items vir salige, rustige verblyf is in die woonstel beskikbaar. Die ekstra moeite wat Amanda gedoen het om die beurtkrag ook vir die gaste te verduidelik, wys duidelik dat sy haar gaste absoluut eerste stel. Ek sal nie vir 'n oomblik huiwer om hierdie plek by enige ...
Vanaf die eerste kontak met Amanda tot en met die laaste dag toe my suster en ma vertrek het, het ons net die beste, professionele diens ontvang. Die blyplek is werklik baie besonders, dis ruim genoeg en baie stylvol ingerig. Die beddens het beslis baie lekker geslaap. En al die nodige items vir salige, rustige verblyf is in die woonstel beskikbaar. Die ekstra moeite wat Amanda gedoen het om die beurtkrag ook vir die gaste te verduidelik, wys duidelik dat sy haar gaste absoluut eerste stel. Ek sal nie vir 'n oomblik huiwer om hierdie plek by enige ander voornemende gas aan te beveel nie.
Sunette B - May 2015
Netjies en ruim genoeg.
Max H - Apr 2015
Ons het die aand van ons troue kom oorbly by de Kleine Herberg.
Die enigste probleem wat ek ervaar het was om die gastehuis te kry en uit te ken. Ons was verras met die goeie waarde en luuksheid wat gekom het met die lae prys. Ek sal die gastehuis definitief aanbeveel.
Louise V - Apr 2015
'n Baie aangename en pragtige plek. Amanda is baie gasvry en het ons dadelik tuis laat voel. Is in 'n pragtige omgewing geleë en naby winkels en restaurante.
'n Baie aangename en pragtige plek. Dit is in 'n pragtige omgewing geleë wat naby winkels en restaurante is. Ons is gasvry ontvang en het dadelik tuis gevoel.
Lizanne V - Feb 2015
Alles was mooi, skoon en netjies.
Ek, my man en baba het vir 'n paar dae daar gebly, terwyl ons na 'n huis gesoek het om te huur. Heerlik gebly en hulle was vreeslik vriendelik en gasvry. Selfs Ada wat daagliks gehelp het met die wasgoed. Kos was fantasties! Sal verseker weer daar aanbly. Baie dankie vir alles.
Irene N - Jan 2015
A wonderfully comfortable, elegant home away from home with extremely hospitable owners.
The cottage was extremely well-equipped. Owners were attentive, professional and welcoming. Excellent accomodation. Highly recommended!
Ilze S - Nov 2014
'n Aangename verassing het ons gegroet met ons aankoms by De Kleine Herberg.
Ek het veral van die SMS gehou wat Amanda vir ons gestuur het op die dag van ons aankoms, dit gee mens net 'n sin van sekerheid veral as jy na 'n nuwe area reis. Ons was baie bedrywig en was baie bly om by 'n puik netjiese huis aan te kom! Amanda is 'n baie vriendelik gasvrou en was beskikbaar wanneer ons haar iets wou vra. Die vier van ons was baie bly dat ons elk 'n warm stort kon geniet in die oggend. Amanda se vroulike touch gee die plekkie n sagte huislike gevoel! Ons kan nie wag om weer daar te kuier!
Cedric C - Oct 2014
We find our stay at De Kleine Herberg an extremely pleasant experience and it is was augmented by affability of our hosts.
I was truly overwhelmed by the warm, comfortable and hygienic environment of the place. The hosts went beyond the call of duty to make our stay enjoyable. We felt very safe in the area and the rustic environment enhanced the feeling of relaxation. The only negative was that the direction given on the website were very confusing and we took a long time to locate the place.
Zirkia D - Jul 2014
Adri Z - Jul 2014
Dit het gevoel asof ek my eie huis saamgeneem het vir die naweek!
Sal De Kleine Herberg met die grootste liefde aan ons familie en vriendekring aanbeveel! Dankie weereens aan Amanda vir haar gasvryheid, asook die heerlike pasteitjies en beskuit!
Lindie P - Apr 2014
Dit was die beste ingerigte gastehuis waar ek nog gewoon het, en ek reis baie!
Fantastiese verblyf, skoon, netjies en baie goed ingerig! Ek kan aan niks dink wat gekort het nie!
Gerhard N - Dec 2013
Baie skoon! Met smaak en liefde gemeubileer. Vriendelike mense.
Jy kan maar daar bly. Alles is perfek. Waarde vir geld! Baie skoon! Alles wat jy nodig het, is daar.
Gaste wat na De Kleine Herberg gekyk het, het ook belangstelling getoon in die volgende lekke plekke:
Uintjie-keeromstraat 14, Vierlanden, Durbanville, 7550, Wes-Kaap